Publication: Magyar Közlöny
Issue: MK-1999-31 (Year: 1999, Number: 31)
Era: 1990-2004
Section: szóló 115/1992. (VII. 23.) Korm. rendeletben foglalt szabályok az irányadók.
Paragraph Index: 80

szóló 115/1992. (VII. 23.) Korm. rendeletben foglalt szabályok az irányadók. 14.5. A Közalapítvány a bírósági nyilvántartásba vételével jön létre. Az eljárásban az Oktatási Minisztérium jogosult eljárni. 14.6. A Közalapítvány megszűnése esetén az Alapító által rendelkezésre bocsátott vagyon visszaszáll az Alapítóra. A 6.4. pont szerinti további forrásból vagy egyéb forrásból származó vagyonnövekményt a Közalapítvány megszűnése esetén hasonló célokra kell fordítani, és erről a nyilvánosságot is megfelelően tájékoztatni kell. 14.7. A Közalapítvány gazdálkodására, működésére, szervezetére, képviseletére, az iratbetekintés rendjére, valamint határozatai, beszámolói nyilvános közlésének módjára vonatkozó további előírásokat az SZMSZ határozza meg. Pokorni Zoltán s. k., oktatási miniszter, az Alapító képviseletében A Földművelésügyi és Vidékfejlesztési Minisztérium f e l h í v á s a az erdőkre vonatkozó országos tűzgyújtási tilalom elrendeléséről Az utóbbi időben a csapadékmentes időjárás, valamint emberi felelőtlenség, gondatlanság következtében jelentősen megnőtt az avar-, parlag- és az erdőtüzek száma. A további tűzesetek megelőzése érdekében az ország teljes területén lévő erdőkben és az erdőterületek határától számított 200 méteren belüli területen — a kijelölt tűzrakó helyen is —, valamint a közút és vasút menti fásításokban mindennemű tűzgyújtás, beleértve a parlagés gazégetést is, 1999. április 10-től átmeneti időre tilos. Kérjük a közúton és vasúton utazókat, hogy égő cigarettacsikket és dohányneműt ne dobjanak ki a járművek ablakán, mert a kiszáradt árokparton, vasúti töltések mellett keletkező tüzek sok esetben közvetlenül erdő és mezőgazdasági területeket is veszélyeztetnek. 1999/31. szám Felhívjuk továbbá az erdőben kirándulók, valamint a mezőgazdasági területeken dolgozók figyelmét arra, hogy égő dohányneműt eldobni nem szabad, azt minden esetben gondosan el kell oltani. Aki a tűzvédelmi rendelkezéseket megszegi, szabálysértést követ el. A tilalom feloldására a fokozott tűzveszély elmúltával, későbbi időpontban intézkedik a minisztérium. Budapest, 1999. április 9. Az Országos Rádió és Televízió Testület közleménye Az Országos Rádió és Televízió Testület a 87/1999. (III. 17.) számú határozatával Ügyrendjének 10. §-át

Source: https://magyarkozlony.hu/hivatalos-lapok/0b3cecabe5065efd0f5262830f59048660434d93/dokumentumok/63cd7fc7de512b26def4d85bafe89b362362efe4/letoltes